CELEX: 61959CJ0027
Language: da
Date: 1960-07-15
Title: Domstolens Dom (Anden Afdeling) af 15. juli 1960. # Alberto Campolongo mod Den Høje Myndighed for Det Europæiske Kul- og Stålfællesskab. # Forenede sager 27-59 og 39-59.

DOMSTOLENS DOM (ANDEN AFDELING)
      AF 15. JULI 1960 (
            1
         )
      
         Alberto Campolongo mod Den Høje Myndighed for Det europæiske Kul- og Stålfællesskab
      
      Forenede sager 27 og 39/59
      Processprog: Italiensk
      
      Angående:
      Sag 27/59: Annullation af den i skrivelse af 7. marts 1959 fra formanden for Den Høje Myndighed indeholdte beslutning, hvorved det meddeltes sagsøgeren, at den afskedsbegæring, han havde indgivet, ikke kunne imødekommes.
      Sag 39/59: Annullation af beslutningen af 2. juli 1959 fra formanden for Den Høje Myndighed i det omfang, den angår virkningerne af sagsøgerens ved denne beslutning bevilgede afsked og fastsætter de godtgørelser, der tilkommer ham ved udtræden af tjenesten.
      Domskonklusion :
      
               1.
            
            
               De af hr. Alberto Campolongo indbragte sager 27 og 39/59 forenes med henblik på nærværende dom.
            
         
               2.
            
            
               Den i skrivelse af 7. marts 1959 fra formanden for Den Høje Myndighed indeholdte beslutning, hvorved det meddeltes hr. Alberto Campolongo, at den afskedsbegæring, han havde indgivet, ikke kunne imødekommes, annulleres.
            
         
               3.
            
            
               Det bemærkes over for sagsøgeren, at Den Høje Myndighed under sagen har erklæret sig indforstået med — i overensstemmelse med artikel 29 e i personaleordningen for Fællesskabet — som kompensation for den del af den årlige ferie, han ved udtrædelsen fra tjenesten havde tilgode, at udbetale ham et beløb svarende til otte tredivtedele af hans månedsløb på udtrædelsestidspunktet.
            
         
               4.
            
            
               Det bemærkes over for sagsøgeren, at Den Høje Myndighed har erklæret sig indforstået med — i overensstemmelse med artikel 4 i personaleordningen for Fællesskabet — at godtgøre ham rejseudgifterne fra Luxembourg til Firenze for ham selv og hans familie i anledning af hans årlige ferie.
            
         
               5.
            
            
               Det bemærkes over for Den Høje Myndighed, at sagsøgeren under sagen har frafaldet kravet om godtgørelse af rejseudgifterne fra Luxembourg til Firenze for ham selv og hans familie, som han havde krævet i medfør af artikel 13 a, 2 i personaleordningen for Fællesskabet.
            
         
               6.
            
            
               Det bemærkes over for Den Høje Myndighed, at sagsøgeren har frafaldet kravet om godtgørelse for flytteudgifterne fra Luxembourg til Bruxelles.
            
         
               7.
            
            
               Sagsøgerens begæring om i henhold til artikel 12, a i personaleordningen for Fællesskabet at blive kendt berettiget til bosættelsespenge efter fratræden forkastes.
            
         
               8.
            
            
               Sagsøgerens begæring om i henhold til artikel 62 c i personaleordningen for Fællesskabet at blive kendt berettiget til udtrædelsespenge forkastes.
            
         
               9.
            
            
               Sagsøgerens begæring om at blive kendt berettiget til godtgørelse af rejseudgifterne fra Luxembourg til Bruxelles for ham selv og hans familie forkastes.
            
         
               10.
            
            
               Den Høje Myndighed skal udbetale sagsøgeren det beløb, som ved hans udtræden af tjenesten var bogført på hans konto i Pensionskassen for Det europæiske Kul- og Stålfællesskabs Personale, kapitaliseret i forhold til den årlige rente, der er fastsat i artikel 91 i personale-ordningen for Det europæiske Kul- og Stålfællesskab.
            
         
               11.
            
            
               Den Høje Myndighed skal udbetale sagsøgeren summen af de beløb, der som hans bidrag til pensionens tilvejebringelse er tilbageholdt i lønnen, kapitaliseret i forhold til den årlige rente, der er fastsat i artikel 91 i personaleordningen for Det europæiske Kul- og Stålfællesskab, og med fradrag af de beløb, der eventuelt er udbetalt af disse pensionsfradrag.
            
         
               12.
            
            
               Sagsøgerens begæring om rentetillæg forkastes.
            
         
               13.
            
            
               Sagsøgerens begæring om fastsættelse af den dato, fra hvilken hans afsked har virkning, forkastes.
            
         Generaladvokatens forslag til afgørelse :
      Jeg foreslår Domstolen:
      
               a)
            
            
               at afvise sag 27/59 fra realitetsbehandling.
            
         
               b)
            
            
               at afvise sag 39/59 fra realitetsbehandling, for så vidt der ved replikken sker en udvidelse af stævningens påstande, og i øvrigt at sagsøgte frifindes.
            
         Sammendrag
      
               1.
            
            
               Tjenestemænd ved EKSF — afsked — tjenestefrihed af personlige årsager — ret til at forlange afsked
               (EKSF-personalevedtægten, artikel 41)
            
         
               2.
            
            
               Tjenestemænd ved EKSF — overgang til tjeneste ved en anden europæisk institution — Fællesskabernes funktionelle enhed — godtgørelse ved udtræden af tjeneste — godtgørelse ved tiltrædelse af tjenesten — ikke-kumulation
               (EKSF-personalevedtxgten, personaleordningen, artiklerne 12 a og 62 c)
            
         
               3.
            
            
               Tjenestemænd ved EKSF — godtgørelse ved udtræden af tjenesten — godtgørelse ved tiltrædelse af tjenesten — begreber
               (EKSF-personalevedtægten, personaleordningen, artiklerne 12 a og 62 c)
            
         
               4.
            
            
               Tjenestemænd ved EKSF — udtræden af tjenesten — overgang til tjeneste ved en anden europæisk institution — Pensionskasse — pligt til tilbagebetaling af indbetalte beløb (EKSF-personalevedtægten, personaleordningen, artikel 12 a og b)
            
         
               5.
            
            
               Tjenestemænd ved EKSF — administrationens forpligtelse — forsinket opfyldelse — morarenter — ugrundet begæring
            
         
               1.
            
            
               Den omstændighed, at en ansat ved EKSF er tilstået tjenestefrihed af personlige årsager, berøver ham ikke muligheden for i denne periode at gøre den ret gældende, han i medfør af vedtægtens artikel 41 har til at forlange sin afsked efter eget ønske, når denne ret ikke udtrykkeligt er udelukket ifølge en fælles overenskomst med administrationen.
            
         
               2.
            
            
               Bestemmelserne om de forskellige godtgørelser og tillæg, der er knyttet til bosættelse, afgang og bosættelse efter fratræden skal fortolkes i baggrund af De europæiske Fællesskabers og den tilknyttede institutioners funktionelle enhed. Efter denne opfattelse kan en godtgørelse ved udtræden af tjenesten i det ene Fællesskab ikke kumuleres med en godtgørelse ved tiltrædelse af tjenesten i det andet.
            
         
               3.
            
            
               Godtgørelse ved udtrædelse af og genindtræden i tjenesten har ikke karakter af et tillæg til det vederlag, som den ansatte har krav på, men modsvarer de skønsmæssigt, forud anslåede udgifter i forbindelse med en og samme hændelse, nemlig flytning af den ansattes bopæl fra et sted til et andet.
            
         
               4.
            
            
               Den Høje Myndighed kan ikke nægte at udbetale det pensionsbeløb, der er tilvejebragt til fordel for en tjenestemand, når denne efter at have taget sin afsked tiltræder tjenesten i en anden europæisk institution. Kun i tilfælde af en aftale om forening eller fusion af alle Fællesskabernes pensionsfonds kan der anerkendes en ret for Den Høje Myndighed til at varetage denne fælles kasses interesse.
            
         
               5.
            
            
               Administrationens forsinkende opfyldelse af en forpligtelse, som påhviler den, kan i mangel af bestemmelser om morarenter i fællesskabsretten ikke medføre, at sådanne renter udbetales til den ansatte.
            
         (
            1
         ) – Oversat fra fransk.